༄༅།།སྒྲུབ་བརྒྱུད་བསྟན་པའི་སྲོག་ཤིང་༧དཔལ་རྒྱལ་དབང་ཀརྨ་པ་ཨྱོན་འཕྲིན་ལས་རྡོ་རྗེ་མཆོག་འདས་པའི་ཉིན་གཉིས་རིང་ཨ་མི་རི་ཀའི་གྲོང་ཁྱེར་བྷོས྄་ཀྲོནདུ་ཆིབས་བསྒྱུར་བསྐྱངས་ཡོད་པ་བཞིན་ཁུལ་དེའི་དཔེ་མཛོད་ཁང་ཞིག་ལ་གཟིགས་སྐོར་དང་།ཡང་བྷོས྄་ཀྲོན་ཁུལ་གྱི་ནང་པའི་ཆོས་ཚོགས་ཀུ་རུ་ཀུ་ལ་ཡིས་ཇི་ལྟར་གསོལ་འདེབས་ཞུ་དོན་བཞིན།ཁ་ས་རེས་གཟའ་པ་སངས་ཉིན་ཆོས་ཚོགས་དེར་ཕེབས་ནས་ས་གནས་བོད་མི་༦༠དང་ཕྱི་རྒྱལ་བ་༤༠བཅས་ཁྱོན་མི་གྲངས་བརྒྱ་སྐོར་ཞིག་ལ་བོད་སྐད་དང་དབྱིན་སྐད་གཉིས་ཀའི་ཐོག་བཀའ་སློབ་བསྩལ་གནང་མཛད་སྐབས།བོད་མི་རྣམས་ལ་ངོམ་གསོ་མཆོག་པའི་ཆོས་དང་རིག་གཞུང་རྒྱ་ཆེ་ཡོད་པ་དེ་མི་ཉམས་རྒྱུན་འཛིན་བྱ་གལ་ཆེ་བ་དང་དེ་ཡང་རྩ་བ་ཐུག་ས་དེ་བོད་པའི་སྐད་ཡིག་ཡིན་པ་བཀའ་གནང་འདུག